stanford-oval/wikipedia huggingface dataset:
ศิวกร อดุลสุทธิกุล
แหล่งข้อมูลอื่น

ศิวกร อดุลสุทธิกุล ที่อินสตาแกรม
ศิวกร อดุลสุทธิกุล ที่เอกซ์ (ทวิตเตอร์)
ศิวกร อดุลสุทธิกุล ที่อินสตาแกรม (เป็นอินสตาแกรมเอาไว้ลงรูปที่ถ่าย)
| ด ค กศิลปินสังกัดกามิกาเซ่ |
| --- | --- |
เกิร์ลกรุ๊ป:  เฟย์ ฟาง แก้ว  ชิลลี่ไวท์ช็อค  สวีต ดี  คิส มี ไฟฟ์ 
ดูโอ:  โฟร์-มด  เนโกะ จัมพ์  นิ้ง-ปิ๊ง  ซิสก้า  แคท-แพท  เอบี ควีน  สปลิท  ไปป์-มาก่อน 
ศิลปินเดี่ยว:  พายุ  ขนมจีน  จามิล่า  หวาย  จินนี่  ธามไท  ฟ้า  แครอล  แต๊งกิ้ว  เจฟ  มิณทร์  กรีน  พาร์ท  เติร์ด  มาร์ค  แองจี้  ซีแนน  ครีมมี่  เฟรชชิบี้  เคเคพี  อัทเทอร์  เกรซซี่ 
ฮิปฮอป:  ทรี.ทู.วัน 
บอยแบนด์:  เค-โอติก  เอกซ์ ไอ เอส  วี.อาร์.พี 
วงดนตรี:  แฟกต์ ยู  สแควร์ เซอร์เคิล 
โปรเจกต์พิเศษ:  ลิปซ์ โปรเจกต์  เซเวนเดส์  ทู ไฮ  มังกีย์ ฮีโร่  เซเวนเดส์ 2  เดโม โพรเจกต์  อริศ(ส)รา  นิวคอร์เมอร์ 
↑  "ปอร์เช่ ศิวกร หนุ่มหล่อ ที่มีบุคลิก สุดแสนเท่". Chord-d. 2023-10-05.{{cite web}}:  CS1 maint: url-status (ลิงก์)
สมิทธิ์ อารยะสกุล

| สมิทธิ์ อารยะสกุล |
| --- | --- |
เกิด: 4 กันยายน พ.ศ. 2523 (44 ปี) กรุงเทพมหานคร ประเทศไทย
คู่สมรส: ปาณิสรา พิมพ์ปรุ (2557–ปัจจุบัน)
บุตร: 2 คน
อาชีพ: แพทย์, นักร้อง, พิธีกร,นักแสดง
สังกัด: จีเอ็มเอ็ม แกรมมี่
นายแพทย์ สมิทธิ์ อารยะสกุล (โอ๊ค) เกิดเมื่อวันที่ 4 กันยายน พ.ศ. 2523 เป็นนายแพทย์และนักแสดงชาวไทย
ประวัติ

สมิทธิ์เป็นบุตรของนายสมบูรณ์ กับ ทพญ.รวมจิต อารยะสกุล คุณพ่อของหมอโอ๊คเป็นรองผู้ว่าการพัฒนาการไฟฟ้าฝ่ายผลิตแห่งประเทศไทย (กฟผ.) ส่วนคุณแม่เป็นทันตแพทย์ เขายังเป็นลูกพี่ลูกน้องกับพชร ปัญญายงค์ พิธีกร ผู้ประกาศข่าวโทรทัศน์ เกิดที่กรุงเทพมหานคร และชีวิตในวัยเด็กเคยอาศัยอยู่ที่ชุมชนบ่อนไก่ ในเขตปทุมวัน จบการศึกษาจากโรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษาแล้วจึงเข้าศึกษาระดับอุดมศึกษาที่ คณะแพทยศาสตร์ จุฬาลงกรณ์มหาวิทยาลัย เกียรตินิยมอันดับ 1 จากนั้นก็ศึกษาต่อปริญญาโท ทางด้านตจวิทยา (ผิวหนัง) ที่ศูนย์ผิวหนัง คณะแพทยศาสตร์ มหาวิทยาลัยศรีนครินทรวิโรฒ[ต้องการอ้างอิง]
เขาเริ่มเข้าสู่วงการบันเทิงจากการเข้าประกวด Cleo Bachelor ปี 2004 จากนั้นก็เริ่มถ่ายแบบและโฆษณาให้กับสินค้าทั้งในประเทศ ต่อมาเป็นพิธีกร รายการ"รถโรงเรียน" ของ GRAMMY TELEVISION ล่าสุด กับการเป็นหนึ่งในนักร้องในอัลบั้ม VOICE MALE และส่งเพลง “ซื้อกุหลาบให้ตัวเอง” และ “วูบหนึ่งในคืนเหงา”  ต่อมาได้ออกอัลบั้มเดี่ยวครั้งแรก “ฮาว อาร์ ยู” (HOW R U ?) ซึ่งก็มีเพลงที่กำลังโด่งดังอยู่ในขณะนั่นก็คือเพลง ความคิดถึงห้ามกันไม่ได้ และก็ได้นำเพลง ซื้อกุหลาบให้ตัวเอง จากอัลบั้ม VOICE MALE มาร้องใหม่ในสไตล์ตัวเอง
ชีวิตส่วนตัว

เขาได้สมรสกับปาณิสรา อารยะสกุล นักแสดงชาวไทย จดทะเบียนสมรสเมื่อวันที่ 23 มีนาคม 2557 มีพิธีฉลองมงคลสมรสนั้นขึ้นเมื่อวันที่ 6 เมษายน 2557 มีลูกฝาแฝดชาย-หญิง ชื่อว่าอลินและอลัน
จุดยืนทางการเมือง

สมิทธิ์สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ผลงาน > สตูดิโออัลบั้ม

| ปี | อัลบั้ม | เพลง |
| --- | --- | --- |
| 2007 | HOW R U ? |  เธอจะร้องไห้ทำไม  ความคิดถึงห้ามกันไม่ได้  ปากกา  How R U?  ยืนผิดที่  ฝันร้ายกลายเป็นฝันดี  อ่านกันนานๆ  ทุกเช้า ทุกคืน ทุกวัน  ปากกับใจ  ซื้อกุหลาบให้ตัวเอง  บริสุทธิ์ใจ  วูบหนึ่งในคืนเหงา |
| 2008 | Mr. Smith |  หนึ่งนาทีที่แล้ว  ชั่วขณะ  อยากเป็นเขาให้เธอ  อย่าเพิ่งเป็นของใคร  ไปอยู่ที่ไหนมา  คนเหงา..เขารู้กัน  อิจฉาคนถูกทิ้ง  Before Sunrise  แค่นี้..ที่ต้องการ  ไม่พูด..ไม่ใช่ไม่เจ็บ |
ผลงาน > ซิงเกิ้ล

ถ้าความคิดถึงฆ่าคนได้ (ปี 2556)
ผลงาน > เพลงประกอบละคร

เธอคนที่เป็นหนึ่ง
ขอแค่ดูแลเธอ
เวลาของเรา คู่กับ ปนัดดา เรืองวุฒิ
เรามีเรา คู่กับ แอน ธิติมา
ผลงาน > อัลบั้มพิเศษ

Voice Male (2550) ร่วมกับ รณวีร์ เสรีรัตน์ (นิก เดอะ สตาร์) พล นพวิชัย (พีท เดอะ สตาร์) วีรศักดิ์ เกลือกัน รัตนะ วงศ์สรรเสริญ ปองกูล สืบซึ้ง และอัศวิน ดุริยางกูร
LEFT & RIGHT THE CELEBRATION ALBUM 25ปี นิติพงษ์ ห่อนาค (2550)
ร่วมร้องเพลง "ระหว่างทาง" คู่กับ ปนัดดา เรืองวุฒิ ในอัลบั้มชุดที่ 7 ดอกไม้ นอกแจกัน (2551)
Downtown story seasons 2 (2552)
ผลงาน > พิธีกรรายการโทรทัศน์

| ปี | รายการ |
| --- | --- |
2550: รถโรงเรียน
2554-ปัจจุบัน: DOCTOR SMITH ดอกเตอร์สมิทธิ์..พบหมอโอ๊ค
ผลงาน > ละครโทรทัศน์

| ปี | เรื่อง | บทบาท | หมายเหตุ |
| --- | --- | --- | --- |
| 2551 | เงาอโศก | นุชา |  |
| 2556 | Forward ท้าเวลา พลิกอนาคต | นายแพทย์อาระยะ ธรรมสกุล (อาร์ม) |  |
| 2560 | ไดอารีตุ๊ดซีส์ เดอะซีรีส์ซีซั่น 2 | ทิดชาติ (รับเชิญ) | ตอนที่ 3 |
| 2562 | Great Men Academy สุภาพบุรุษสุดที่เลิฟ | พล วิเศษพิริยะ / พ่อของเวียร์ | รับเชิญ |
| 2566 | มาตาลดา | นายแพทย์ | รับเชิญ |
ผลงาน > ซิทคอม

บ้านนี้มีรัก รับบท หมอพี (รับเชิญ)
เนื้อคู่ The Final Answer รับบท สมิทธิ์
ผลงาน > มิวสิกวีดีโอ

| เพลง | ศิลปิน | คู่กับ |
| --- | --- | --- |
| รอแล้วได้อะไร | นิว-จิ๋ว | คะนึงนิจ จักรสมิทธานนท์ |
ผลงาน > โฆษณา

ช็อคโกแลต HERSHEY
HUTCH
ครีมอาบน้ำบีไนซ์
กระดาษดับเบิ้ลเอ
โนเกีย (ฮ่องกง)
I-Mobile By SAMART
ผงซักฟอก โอโม
ผลงาน > งานถ่ายแบบ

LISA
IMAGE
แหล่งข้อมูลอื่น

สมิทธิ์ อารยะสกุล ที่เฟซบุ๊ก
สมิทธิ์ อารยะสกุล ที่เอกซ์ (ทวิตเตอร์)
แรกรัตติกาล

สำหรับภาพยนตร์ ดูที่ แวมไพร์ ทไวไลท์
| --- | --- |
ปกหนังสือ แรกรัตติกาล ฉบับภาษาไทย
ผู้ประพันธ์: สเตเฟนี เมเยอร์
ชื่อเรื่องต้นฉบับ: Twilight
ผู้แปล: เจนจิรา เสรีโยธิน
ประเทศ:  สหรัฐอเมริกา
ภาษา: อังกฤษ
ชุด: ทไวไลท์
ประเภท: นวนิยายแฟนตาซี, นิยายความรัก
สำนักพิมพ์:  สำนักพิมพ์ปราชญ์เปรียว
วันที่พิมพ์:  5 ตุลาคม พ.ศ. 2548
หน้า: 452
ISBN: 978-974-518-151-9
เรื่องถัดไป: นวจันทรา 
แรกรัตติกาล (อังกฤษ: Twilight) เป็นนิยายความรักเกี่ยวกับแวมไพร์ ประพันธ์โดย สเตเฟนี เมเยอร์ แรกเดิมทีพิมพ์เป็นปกแข็ง ในปี 2005 เป็นนิยายเล่มแรกของซีรีส์ Twilight ที่มีเนื้อหาแนะนำ อิซซาเบลลา สวอน หญิงสาวอายุ 17 ปี ที่ย้ายที่อยู่จากฟินิกซ์ แอริโซน่า ไปฟอร์กส วอชิงตัน เธอตกหลุมรักแวมไพร์หนุ่ม เอ็ดเวิร์ด คัลเลน ภาคต่อของนิยายเรื่องนี้คือ  นวจันทรา (New Moon), คราสสยุมพร (Eclipse) และ รุ่งอรุโณทัย (Breaking Dawn)
เนื้อเรื่อง

อิซซาเบลลา "เบลล่า" สวอนต้องย้ายจากบ้านเดิมอันร้อนระอุในฟีนิกซ์ แอริโซน่า มาสู่ฟอร์คเมืองเล็ก ๆ ในรัฐวอชิงตัน เมืองที่มีปริมาณฝนตกมากที่สุดในสหรัฐอเมริกาเพื่ออยู่กับพ่อของเธอ ชาร์ลี สวอน ขณะที่แม่ของเธอ เรเน่ ไดเยอร์ ออกท่องเที่ยวกับสามีใหม่ ฟิล ไดเยอร์ ผู้เล่นเบสบอลลีกรอง เบลล่าเป็นที่ดึงดูดความสนใจอย่างมากที่โรงเรียนใหม่ของเธอ ทำให้เธอมีเพื่อนอย่างรวดเร็ว และมากจนน่าตกใจที่มีผู้ชายหลายคนมาแย่งกันเรียกร้องความสนใจจากผู้หญิงขี้อายอย่างเบลล่า
เมื่อเบลล่าได้นั่งติดกับ เอ็ดเวิร์ด คัลเลน ในชั้นเรียนในวันแรกของเธอที่โรงเรียน เอ็ดเวิร์ดดูเหมือนจะรังเกียจเธอยังเหลือแสน วันรุ่งขึ้นและตลอดสัปดาห์นั้นเอ็ดเวิร์ดก็ได้หายไปจากโรงเรียน และความสัมพันธ์ระหว่างเขาและเธอก็ดีขึ้นเมื่อเขากลับมา เหตุมาจากอุบัตติเหตุ เมื่อรถแวนของเพื่อนร่วมชั้นเสียหลักเพราะความลื่นของถนน และกำลังพุ่งเข้าชนเบลล่า ดูเหมือนว่ามันจะขัดกับหลักฟิสิกส์ทั้งปวง เอ็ดเวิร์ดได้ช่วยชีวิตเธอไว้ด้วยการมาปรากฏตัวอยู่ข้างเธอในพริบตาและหยุดรถแวนด้วยมือเพียงข้างเดียว
เบลล่าพยายามคาดเดาว่าเอ็ดเวิร์ดช่วยเธอได้อย่างไรและสร้างความยุ่งยากใจให้กับเขาทุกครั้งที่พบด้วยคำถามต่าง ๆ นานา หลังจากเธอหลอกให้ลูกชายของเพื่อนพ่อ เจคอบ แบล็ค เล่าเรื่องตำนานของเผ่าควิลยูตแห่งลาพุชให้ฟัง เบลล่าจึงรู้ว่าเอ็ดเวิร์ดและครอบครัวเป็นแวมไพร์ซึ่งต่างจากแวมไพร์ทั่วไป ครอบครัวเขาละเว้นการดื่มเลือดมนุษย์แต่ดื่มเลือดของสัตว์แทน เอ็ดเวิร์ดสับสนเป็นอย่างมากเพราะแต่แรกที่เขาหลีกหนีเบลล่านั้น สาเหตุมาจากกลิ่นเลือดของเธอที่เย้ายวนเขาเป็นอย่างมาก ต่อมาทั้งเธอและเขาต่างตกหลุมรักซึ่งกันและกัน
ความสัมพันธ์ของพวกเขากลับเลวร้ายลงเมื่อแวมไพร์ชั่วร้ายกลุ่มอื่นได้เดินทางเข้ามาในฟอร์ค เจมส์ แวมไพร์ตนหนึ่งในกลุ่มรู้สึกแปลกใจในความสัมพันธ์ของครอบครัวคัลเลนกับมนุษย์ ต้องการจะล่าเบลล่าเพื่อความบันเทิงของตน พวกคัลเลนพยายามสร้างความไข้วเขวให้กับเจมส์ โดยการแยกเบลล่าและเอ็ดเวิร์ดออกจากกัน และให้เบลล่าไปซ่อนตัวที่โรงแรมในฟีนิกซ์ ที่นั่น เบลล่าได้รับโทรศัพท์จากเจมส์ว่าได้จับแม่ของเธอไว้และให้เธอเดินทางมาหาเพียงคนเดียว เมื่อเบลล่าเดินทางไปถึงเจมส์ได้พยายามฆ่าเธอแต่เอ็ดเวิร์ดและพวกคัลเลนบางตนได้เดินทางมาช่วยไว้ทันและฆ่าเจมส์ตาย แต่เบลล่าได้ถูกกัดที่มือ เอ็ดเวิร์ดได้ดูดพิษออกจากร่างกายเธอได้ทันก่อนที่เธอจะเปลี่ยนเป็นแวมไพร์และนำตัวเธอไปส่งโรงพยาบาล เมื่อเดินทางกลับไปฟอร์ก ที่งานพรอมเบลล่าบอกความปรารถนาของเธอแก่เอ๊ดเวิร์ดว่าเธอต้องการเป็นแวมไพร์ แต่เอ็ดเวิร์ดแย้งว่ายังไม่ถึงเวลา
การแปลเป็นภาษาอื่นและรางวัลที่ได้รับ

หนังสือแนะนำจาก เดอะนิวยอร์กไทมส์
หนังสือดีแห่งปีจาก พับบลิสเชอร์ วีกลี่
หนึ่งในสิบหนังสือดีสำหรับวรรณกรรมเยาวชนและนักอ่านหน้าใหม่จาก สมาคมห้องสมุดแห่งอเมริกา
ถูกแปลเป็นภาษาอื่นมากกว่า 20 ภาษา
หนังสือขายดีของนิวยอร์กไทมส์
หนังสือขายดีประจำปี 2008 จาก ยูเอสเอ ทูเดย์
กระแสตอบรับ

เมื่อ แรกรัตติกาล ได้รับการตีพิมพ์ กระแสตอบรับจากนักวิจารณ์นั้นเป็นไปในทางบวก
เดอะไทมส์ กล่าวชมหนังสือเรื่องนี้ไว้ว่า "สมบูรณ์แบบในความรู้สึกของวัยรุ่นในเรื่องของตึงเครียดทางเพศและความห่างเหิน"
แอมะซอน.คอมพูดถึงหนังสือเล่มนี้ไว้ดังนี้ "โรแมนติกมากและชวนติดตาม"
ฮิลเลียส เจ. มาร์ติน แห่ง วารสารห้องสมุดโรงเรียน กล่าวว่า, "สมจริง, ลึกลับ, รวบรัด, ชวนให้ติดตาม, แรกรัตติกาล จะทำให้ผู้อ่านแทบตายด้วยคมเขี้ยวของมัน"
นอร่า ไพล์ แห่ง ทีนรีดส์ เขียนว่า "แรกรัตติกาล เป็นส่วนผสมของความโรแมนติกและสยองขวัญที่น่าติดตาม"
บทวิจารณ์ของ พับบลิสเชอร์ วีกลี่ พูดถึงเบลล่าว่า "เธอหลงใหลเพียงเปลือกนอกของเอ็ดเวิร์ด", ทำให้ความสัมพันธ์ของทั้งคู่อยู่ในสภาวะเสี่ยง, และ "ความขัดแย้งในตัวเอ็ดเวิร์ด" เปรียบเหมือนความผิดหวังทางเพศที่มาจากช่วงวัยรุ่น
บุ๊กลิส์ต เขียนว่า "มีข้อบกพร่องอยู่บ้างในเนื้อเรื่องที่สามารถทำให้กระชับได้, การอาศัยคำวิเศษณ์และคำกริยาวิเศษณ์หนุนบทสนทนาที่มากเกิน แต่ก็โรแมนติก มืดมนจนถึงวิญญาณ"
บทวิจารณ์ของ คีร์คูส เขียนว่า "แรกรัตติกาล  ยังห่างไกลจากความสมบูรณ์แบบ: เอ็ดเวิร์ดเป็นฮีโร่สัตว์ประหลาดที่มืดมนยิ่งกว่าไบรอน และคำวิงวอนของเบลล่าอยู่บนพื้นพื้นฐานของเวทมนตร์มากกว่าอุปนิสัย ถึงกระนั้น การเขียนถึงความอันตรายในรักก็ยังตรงจุด ทำให้แฟนๆที่ชอบความโรแมนติกแบบดำมืดนั้นยากต้านทาน"
แรกรัตติกาล ได้รับรางวัลพีชบุ๊ค 2008
ภาพยนตร์

บทความหลัก: แวมไพร์ ทไวไลท์
แรกรัตติกาล ถูกนำไปทำเป็นภาพยนตร์โดยซัมมิตเอนเตอร์เทนเมนต์ กำกับโดย แคเธอรีน ฮาร์ดวิก และได้คริสเตน สจ๊วตและโรเบิร์ต แพตตินสันมาแสดงเป็นเบลล่า สวอนและเอ็ดเวิร์ด คัลเลนโดยลำดับ บทภาพยนตร์เขียนโดยเมลิซซา โรเซนเบิร์ก
แหล่งข้อมูลอื่น

Stephenie Meyer - Official Website
Official Twilight Saga Website เก็บถาวร 2011-02-17 ที่ เวย์แบ็กแมชชีน
หมู่เกาะโซโลมอนในโอลิมปิกฤดูร้อน 2016

| หมู่เกาะโซโลมอน ในโอลิมปิกฤดูร้อน 2016 |
| --- | --- |
ธงชาติหมู่เกาะโซโลมอน
รหัสประเทศ: SOL
เอ็นโอซี: คณะกรรมการโอลิมปิกแห่งชาติหมู่เกาะโซโลมอน
เว็บไซต์: www.oceaniasport.com/solomon
ณ รีโอเดจาเนโร
นักกีฬา: 3 คน  ใน 2 ชนิดกีฬา
ผู้เชิญธงชาติ: Jenly Tegu Wini
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1984 1988 1992 1996 2000 2004 2008 2012 2016 2020 2024
หมู่เกาะโซโลมอน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติหมู่เกาะโซโลมอนได้ส่งทีมนักกีฬาที่ผ่านการคัดเลือกทั้งหมด 3 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
นักกีฬาแบ่งตามชนิดกีฬา

| กีฬา | ชาย | หญิง | รวม |
| --- | --- | --- | --- |
|  กรีฑา | 1 | 1 | 2 |
|  ยกน้ำหนัก | 0 | 1 | 1 |
| รวม | 1 | 2 | 3 |
กรีฑา

บทความหลัก: กีฬากรีฑาในโอลิมปิกฤดูร้อน 2016
ผลการแข่งขัน
| นักกีฬา | รายการ | ฮีท> ผล | ฮีท> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- |
| Rosefelo Siosi | Men's 5000 m | 15:47.76 | 25 | Did not advance | Did not advance |
| Sharon Firisua | Women's 5000 m | 18:01.62 | 15 | Did not advance | Did not advance |
ดูเพิ่ม

หมู่เกาะโซโลมอนในพาราลิมปิกฤดูร้อน 2016
แม่นาค เดอะมิวสิคัล

ระวังสับสนกับ แม่นาคพระโขนง เดอะมิวสิคัล
| แม่นาค เดอะมิวสิคัล |
| --- | --- |
ใบปิด
ดนตรี: ไกวัล กุลวัฒโนทัย   พลรักษ์ โอชกะ   สุธี แสงเสรีชน
คำร้อง: ดารกา วงศ์ศิริ   ไกวัล กุลวัฒโนทัย   พลรักษ์ โอชกะ   สุธี แสงเสรีชน
หนังสือ: ดารกา วงศ์ศิริ
อ้างอิงจาก: ตำนานแม่นาคพระโขนง   และบางส่วนจากบทพระนิพนธ์ "อีนากพระโขนง" ของพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์
งานสร้าง: กรกฎาคม 2552, ดรีมบอกซ์   ธันวาคม 2552, ดรีมบอกซ์
แม่นาค เดอะมิวสิคัล เป็นละครเพลงขนาดสี่องก์ของค่ายดรีมบอกซ์ ผู้ผลิตละครเพลงนางพญางูขาวและคู่กรรม เดอะมิวสิคัล โดยนำตำนานเกี่ยวกับแม่นาคพระโขนงมาตีความใหม่และนำเสนอในรูปแบบของละครเพลงประเภทร้องทั้งเรื่อง (sung-through musical) ความยาวประมาณ 3 ชั่วโมงครึ่ง  เปิดการแสดงครั้งแรกที่โรงละครเอ็มเธียเตอร์ ระหว่างวันที่ 3-5, 10-12, 17-19 กรกฎาคม 2552 และครั้งที่สองระหว่างวันที่ 4-6 และ 11-13 ธันวาคม 2552  รวมทั้งหมด 18 รอบ
งานสร้างและการตีความ

จากคำให้สัมภาษณ์ของสุวรรณดี จักราวรวุธผู้กำกับ เรื่องของแม่นาคพระโขนงเป็นหนึ่งในเรื่องคลาสสิก 3 เรื่องของคนไทยที่ดรีมบอกซ์ต้องการทำเป็นละครต่อจากบ้านทรายทอง (อลหม่านหลังบ้านทรายทอง) และคู่กรรม (คู่กรรม เดอะมิวสิคัล) และได้จัดงานแถลงข่าวว่าจะแสดงละครเพลง "แม่นาค เดอะมิวสิคัล" ครั้งแรกขึ้นเมื่อเดือนกรกฎาคม 2550 แต่เมื่อธีรนัยน์ ณ หนองคายนักแสดงนำตั้งครรภ์ จึงจำเป็นต้องเลื่อนการแสดงมายังปี 2552 ซึ่งเป็นปีเดียวกับที่ละครแม่นาคพระโขนง เดอะมิวสิคัลของค่ายซีเนริโอจัดแสดงที่เมืองไทยรัชดาลัย เธียเตอร์
ในส่วนของบทละคร ดารกา วงศ์ศิริผู้เขียนได้สังเคราะห์ขึ้นจากการมองเห็นว่า เรื่องราวของแม่นาคมีองค์ประกอบที่ยิ่งใหญ่พอที่จะนำเสนอในรูปของละครเพลงที่เข้มข้น โดยเฉพาะอย่างยิ่งการที่แม่นาคกล้าหาญที่จะปฏิเสธความตายอันเป็นชะตากรรมที่มนุษย์ทุกคนต้องยอมรับ นับเป็นลักษณะของตัวละครที่ลึกซึ้งและยิ่งใหญ่ที่ตนอยากจะรู้จัก อยากจะเข้าใจ และอยากจะเล่าเรื่องของแม่นาคให้ทุกคนฟัง
บทละคร "แม่นาค เดอะ มิวสิคัล" เขียนขึ้นจากการตั้งคำถามว่าแม่นาคเป็นใครมาจากไหน ทำไมจึงมาอยู่ที่พระโขนง เพราะอะไรแม่นาคจึงขึ้นชื่อว่าดุร้ายเกินผีตายทั้งกลมตนอื่นๆในยุคนั้น ทำไมแม่นาคจึงรักพ่อมากมากจนไม่อาจตัดใจทิ้งพ่อมากไปได้ และเพราะอะไรวิญญาณแม่นาคจึงจากไปในที่สุด  หลังจากนั้น ดารกาจึงได้เริ่มค้นคว้าหาข้อมูลของสมัยต้นรัตนโกสินทร์ และกำหนดให้เรื่องของแม่นาคเกิดขึ้นในสังคมปิดที่ตีกรอบภาระและหน้าที่ของผู้หญิงไว้ตายตัวจนซ่อนความรุนแรงของอารมณ์ที่พร้อมจะระเบิดขึ้นตลอดเวลา หรือพูดอีกนัยหนึ่งคือสังคมที่สถานะภาพของผู้หญิงต่ำต้อยยิ่งกว่าผงธุลีดิน โดยเฉพาะในสังคมชนบทที่ให้ความสำคัญกับแรงงานมากที่สุด ผู้หญิงที่ทำงานไม่ได้มีค่าน้อยกว่าควาย และเมื่อหลวงเกณฑ์แรงงานผู้ชายไปทำงานปีละหลายเดือน ภาระหนักอึ้งทั้งหมดจึงตกอยู่กับผู้หญิงเท่านั้น
อนึ่ง ในการสร้างละคร "แม่นาค เดอะมิวสิคัล" ทางผู้สร้างได้ขออนุญาตไปยังมูลนิธินราธิปประพันธ์พงศ์-วรวรรณ และได้รับความกรุณาจากทางมูลนิธิอนุญาตให้ใช้การอ้างอิงบางฉากและชื่อตัวละคร "มาก" จากบทละครร้อง "อีนากพระโขนง" แล้ว
ทีมงาน

กรกฎาคม, ธันวาคม 2552
บทละคร: ดารกา วงศ์ศิริ
ประพันธ์ทำนอง: ไกวัล กุลวัฒโนทัย, พลรักษ์ โอชกะ, สุธี แสงเสรีชน
ประพันธ์คำร้อง: ดารกา วงศ์ศิริ, ไกวัล กุลวัฒโนทัย, พลรักษ์ โอชกะ, สุธี แสงเสรีชน
กำกับการแสดง: สุวรรณดี จักราวรวุธ
กำกับดนตรี: ไกวัล กุลวัฒโนทัย
อำนวยเพลง: ดำริห์ บรรณวิทยกิจ
กำกับการร้อง:  ใจรัตน์ พิทักษ์เจริญ
กำกับลีลา: พจน์ ครองสิริวัฒน์
ออกแบบฉาก: ฤทธิรงค์ จิวากานนท์
ออกแบบแสง: ฉลาดเลิศ ตุงคะมณี
ออกแบบงานเสียง: เศวต เศวตะทัต
ออกแบบเทคนิค: วิรัตน์ ภู่นภานนท์, ศุภธนิตย์ ฐิตะชัยสิทธิ์
ออกแบบเสื้อผ้า: Dreambox Costume
นักแสดงนำ

กรกฎาคม 2552
นาค: ธีรนัยน์ ณ หนองคาย
มาก: วรฤทธิ์ เฟื่องอารมย์
เหมือน: มณีนุช เสมรสุต
สายหยุด: ณัฏฐพัชร วิพัธครตระกูล (ปุยฝ้าย AF4)
ป้าแก่: นรินทร ณ บางช้าง
ตาฉ่ำ: เด๋อ ดอกสะเดา
ทองคำ: รัดเกล้า อามระดิษ,อรวรรณ เย็นพูนสุข
ขุนประจัน: ญาณี ตราโมท
เรือง: ต่อตระกูล จันทิมา
หมอผี: ศรัณย์ ทองปาน
หลวงตา: ธานี พูนสุวรรณ
ธันวาคม 2552
นาค: ธีรนัยน์ ณ หนองคาย
มาก: วรฤทธิ์ เฟื่องอารมย์
เหมือน: มณีนุช เสมรสุต
สายหยุด: ณัฏฐพัชร วิพัธครตระกูล (ปุยฝ้าย AF4)
ป้าแก่: นรินทร ณ บางช้าง
ตาฉ่ำ: เด๋อ ดอกสะเดา
ทองคำ: อรวรรณ เย็นพูนสุข
ขุนประจัน: ญาณี ตราโมท
เรือง: ต่อตระกูล จันทิมา
หมอผี: ศรัณย์ ทองปาน
หลวงตา: ธานี พูนสุวรรณ
เรื่องย่อ

เหตุการณ์ต่างๆใน "แม่นาค เดอะมิวสิคัล" เกิดขึ้นในสมัยรัชกาลที่ 4 ตั้งแต่เดือนห้า พ.ศ. 2395 จนถึงเดือนหกปีต่อมา
นาค บุตรีขุนศรีประจันและแม่ทองคำ หนีตามมากคนรักจากอยุธยาบ้านเกิด มาเริ่มต้นชีวิตคู่ครองเรือนกันที่ท้องทุ่งพระโขนง  ความรักที่ทั้งคู่มีต่อกันทำให้นาคพยายามปรับตัวให้เข้ากับวิถีชีวิตใหม่  แม่เหมือน มารดาของมาก ผิดหวังที่ลูกชายคว้าหญิงอื่นมาเป็นคู่ครองแทนสายหยุดหลานสาว และโกรธเกลียดลูกสะใภ้ถึงขั้นขัดแย้งกับมาก ทำให้สองสามีภรรยาย้ายออกไปอยู่กันตามลำพังที่บ้านริมคลองพระโขนงดงตะเคียน  เมื่อนาคท้องแก่ได้ 8 เดือน ทางหลวงออกหมายเกณฑ์ไพร่ไปทำศึกในสงครามเชียงตุง  มากจึงฝากฝังเมียไว้กับป้าแก่หมอตำแยและตาฉ่ำสัปเหร่อ สองผัวเมียที่รักใคร่เอ็นดูนาค  โชคร้ายในคืนที่นาคเจ็บท้อง ทั้งคู่เมาเหล้าไม่รู้เรื่องราวว่าเกิดอะไรขึ้นในคืนนั้น  ชาวบ้านมาพบศพนาคอีกครั้งในวันต่อมา  วิญญาณของนาคที่ต้องทนทุกข์ทรมานอย่างเดียวดายก่อนสิ้นใจ  ตัดสินใจเลือกเส้นทางของตัวเองโดยปฏิเสธความตายด้วยปณิธานอันแรงกล้าว่า "ข้ายังไม่พร้อมจะยอมตาย"
ลำดับเพลง

กรกฎาคม 2552
| 0 | 1 | 2 |
| --- | --- | --- |
|  องก์หนึ่ง 1. หวาด  2. หามันให้เจอ  3. โอ้แม่จ๋า - โอ้ลูกจ๋า  4. ฟ้าเป็นพยาน  5. ผู้ดีตีนแดง  6. หมาหมา  7. ลูกน้อยในอุทร  8. หน้านาข้ารอ  9. ลูกสะใภ้ทำอะไรไม่เป็น  10. หมอตำแยกับสัปเหร่อ  11. ผีย้ำ  12. เมียหรือแม่    องก์สอง 13. บ้านริมคลองพระโขนงดงตะเคียน  14. จดหมายถึงแม่  15. เวลาจงหยุด  16. เกณฑ์ไพร่ไปทำศึก  17. โอ้อนิจจา  18. มาก นาค และสาย  19. จดหมายที่ไม่ได้เปิด  20. แม่ฉันตายเพราะฉันนั้นทำ  21. อยากให้พี่อยู่ดูหน้าลูก  22. ลูกหมาลูกควายคลอดได้เอง  23. ฮิห่ะๆ  24. ลูกหมาลูกควายคลอดได้เอง (ต่อ)  25. โอย / เลือด  26. เรือแห่งมรณา  27. ข้ายังไม่พร้อมจะยอมตาย |  องก์สาม 28. แม่นาคตาย  29. สามบ่วง  30. หมอตำแยกับสัปเหร่อ (reprise)  31. ผีตายโหงกลางดงตะเคียน  32. ความจริงหรือความฝัน / ฟ้าเป็นพยาน  33. เลือด (reprise)  34. จงออกไป! นังผีตายทั้งกลม  35. โลกของนาค  36. นางนาคตายเพราะใครทำ  37. แม่นาคจ๋า ข้าขออภัย / วัดโบสถ์  38. บทสวดคำขอบวช    องก์สี่ 39. ลูกจ๋า พ่อเจ้าจะกลับมาในคืนนี้  40. ลูกหมาลูกควายคลอดได้เอง / เฮี้ยน  41. เคียงข้างเหมือนดังเงา  42. ไม่ใช่คน  43. สะกดวิญญาณ  44. ไม่ใช่คน (reprise)  45. มื้อสุดท้าย  46. ไม่ ไม่ ไม่  47. รักป้าเหมือนรักพี่มากกว่าใครใคร  48. ไม่เห็นอะไรในดวงตา  49. ความโศกย่อมเกิดแต่ความรัก  50. เรือแห่งมรณา (reprise)  51. นางนาคผีร้ายผีตายทั้งกลม |  |
ธันวาคม 2552
หมายเหตุ: การแสดงครั้งนี้มีการตัดเพลงในการแสดงครั้งเดิมออก 2 เพลง คือเพลง "อยากให้พี่อยู่ดูหน้าลูก" และ "แม่นาคตาย" และมีการทอนเพลงให้กระชับความขึ้นอีก 11 เพลง ได้แก่ "หามันให้เจอ", "ผู้ดีตีนแดง", หน้านาข้ารอ", ลูกสะใภ้ทำอะไรไม่เป็น", "หมอตำแยกับสัปเหร่อ", "บ้านริมคลองพระโขนงดงตะเคียน", "เกณฑ์ไพร่ไปทำศึก", "โอ้อนิจจา", "จดหมายที่ไม่ได้เปิด", "เลือด (reprise)" และ "วัดโบสถ์"
| 0 | 1 | 2 |
| --- | --- | --- |
|  องก์หนึ่ง 1. หวาด  2. หามันให้เจอ  3. โอ้แม่จ๋า - โอ้ลูกจ๋า  4. ฟ้าเป็นพยาน  5. ผู้ดีตีนแดง  6. หมาหมา  7. ลูกน้อยในอุทร  8. หน้านาข้ารอ  9. ลูกสะใภ้ทำอะไรไม่เป็น  10. หมอตำแยกับสัปเหร่อ  11. ผีย้ำ  12. เมียหรือแม่    องก์สอง 13. บ้านริมคลองพระโขนงดงตะเคียน  14. จดหมายถึงแม่  15. เวลาจงหยุด  16. เกณฑ์ไพร่ไปทำศึก  17. โอ้อนิจจา  18. มาก นาค และสาย  19. จดหมายที่ไม่ได้เปิด  20. แม่ฉันตายเพราะฉันนั้นทำ  21. ลูกหมาลูกควายคลอดได้เอง  22. ฮิห่ะๆ  23. ลูกหมาลูกควายคลอดได้เอง (ต่อ)  24. โอย  25. เลือด  26. เรือแห่งมรณา  27. ข้ายังไม่พร้อมจะยอมตาย |  องก์สาม 28. สามบ่วง  29. หมอตำแยกับสัปเหร่อ (reprise)  30. ผีตายโหงกลางดงตะเคียน  31. ความจริงหรือความฝัน / ฟ้าเป็นพยาน  32. เลือด (reprise) / จงออกไป! นังผีตายทั้งกลม  33. โลกของนาค  34. นางนาคตายเพราะใครทำ  35. แม่นาคจ๋า ข้าขออภัย / วัดโบสถ์  36. บทสวดคำขอบวช    องก์สี่ 37. ลูกจ๋า พ่อเจ้าจะกลับมาในคืนนี้  38. ลูกหมาลูกควายคลอดได้เอง / เฮี้ยน  39. เคียงข้างเหมือนดังเงา  40. ไม่ใช่คน  41. สะกดวิญญาณ  42. ไม่ใช่คน (reprise)  43. มื้อสุดท้าย  44. ไม่ ไม่ ไม่  45. รักป้าเหมือนรักพี่มากกว่าใครใคร  46. ไม่เห็นอะไรในดวงตา  47. ความโศกย่อมเกิดแต่ความรัก  48. เรือแห่งมรณา (reprise)  49. นางนาคผีร้ายผีตายทั้งกลม |  |
แหล่งข้อมูลอื่น

บล็อกแม่นาค เดอะมิวสิคัล
ตำนานแม่นาคพระโขนง เก็บถาวร 2009-03-15 ที่ เวย์แบ็กแมชชีน
แม่นาคเดอะมิวสิคัลตำนานไม่มีวันตายความรักไม่มีวันสลาย[ลิงก์เสีย] จากหนังสือพิมพ์ คม ชัด ลึก เวทีสาระบันเทิง หน้า 20 วันพฤหัสบดีที่ 9 กรกฎาคม 2552
โลกของ แม่นาค เดอะมิวสิคัล เก็บถาวร 2009-07-15 ที่ เวย์แบ็กแมชชีน โดย : พิมพ์พัดชา กาคำ จากหนังสือพิมพ์กรุงเทพธุรกิจ จุดประกาย หน้า 4 วันอังคารที่ 14 กรกฎาคม 2552
แม่นาค เดอะ มิวสิคัล เร้นกายสู่โลกฝัน เก็บถาวร 2009-07-09 ที่ เวย์แบ็กแมชชีน จากหนังสือพิมพ์มติชนรายวัน บันเทิง หน้า 24 วันพุธที่ 8 กรกฎาคม 2552
MAE NAK war has been won by SCRIPT and ACTING เก็บถาวร 2009-07-19 ที่ เวย์แบ็กแมชชีน by Pawit Mahasarinand from The Nation, Section:Sunday Leisure page 2B, Sunday July 12, 2009
Immortal ghost with twists and turns by Alongkorn Parivudhiphongs from Bangkok Post, Section:Outlook page O8, Wednesday, July 15, 2009
แม่นาค เดอะมิวสิคคัล: นี่สิของดี เก็บถาวร 2016-03-05 ที่ เวย์แบ็กแมชชีน โดย ณัฐพัชญ์ วงศ์เหรียญทอง ตีพิมพ์ใน http://www.barkandbite.net/ เก็บถาวร 2009-09-03 ที่ เวย์แบ็กแมชชีน
แม่นาค ดรีมบอกซ์ อยากให้ไปดูกันเยอะ ๆ ค่ะ[ลิงก์เสีย] โดย ปิยะพร ศักดิ์เกษม ตีพิมพ์ใน http://www.piyapornclub.com%5Bลิงก์เสีย%5D
แด่เธอ ผู้ปฏิเสธความตาย ถวายวิญญาณต่อรักแท้ " แม่นาค เดอะ มิวสิคัล ”
เมื่อแม่นาคอาละวาดพร้อมกัน ๒ เวที ประชันเพลงไพเราะสนั่นกรุง โดย สุภาพบุรุษแห่งสยาม จาก http://www.oknation.net/blog/index.php
อ่านสนุกนึกกับนิวัติ กองเพียร เล่มที่ 1 คอลัมน์เที่ยวชมศิลปะ แม่นาค เดอะมิวสิคัล เก็บถาวร 2009-09-22 ที่ เวย์แบ็กแมชชีน
| ด ค กงานดัดแปลงเกี่ยวกับแม่นากพระโขนง |
| --- | --- |
ภาพยนตร์:  นางนาคพระโขนง (2479)  นางนาคคืนชีพ (2480)  นางนาคพระโขนง ภาคพิเศษ (2489)  ลูกนางนาคพระโขนง (2493)  วิญญาณรักของนางนาค (2494)  นางนาคพระโขนง (2495)  วิญญาณคนอง (2496)  นางนาคพระโขนง (2498)  แม่นาคพระโขนง (2502)  แม่นาคคืนชีพ (2503)  วิญญาณรักแม่นาค (2505)  แม่นาคคนองรัก (2511)  แม่นาคพระนคร (2513)  แม่นาคพระโขนง (2516)  แม่นาคอาละวาด (2516)  แม่นาคอเมริกา (2518)  แม่นาคบุกโตเกียว (2519)  แม่นาคพระโขนง (2521)  นางนาค ภาคพิสดาร (2528)  แม่นาค 30 (2530)  แม่นาคอาละวาด (2532)  แม่นาคคืนชีพ (2533)  แม่นาคเจอผีปอบ (2535)  แม่นาคพระโขนง (2537)  นางนาก (2542)  นาค รักแท้ / วิญญาณ / ความตาย (2548)  นาค (2551)  ตำนานรักแม่นาค 3D (2554)  พี่มาก..พระโขนง (2556)  ม.6/5 ปากหมาท้าแม่นาค (2557)  แดง พระโขนง (2565)  ทิดน้อย (2566)  แม่นาคทะลุมิติ (2567)  นากรักมาก...ม๊ากมาก (2568) 
ละครโทรทัศน์:  แม่นาคพระโขนง (2522)  แม่นาคพระโขนง (2532)  แม่นาคพระโขนง (2537)  แม่นาคพระนคร (2539)  แม่นาค (2542)  แม่นากพระโขนง (2543)  แม่นาคพระโขนง รักนี้นิรันดร (2556)  แม่นากพระโขนง (2559)  แม่นากพระโขนง (2564)  นางนาค สะใภ้พระโขนง (2566)  นางนาคพระโขนง (2567) 
ละครเวที:  อีนากพระโขนง (2455)  แม่นาคพระโขนง เดอะมิวสิคัล (2552)  นางนาก เดอะมิวเซียม (2552)  แม่นาค เดอะมิวสิคัล (2552) 
ดูเพิ่ม:  หนังสือ  ละครวิทยุ  Bayama Irukku (2017)  Kinavalli (2020)  The Dark Mother (2024)  Kang Mak from Pee Mak (2024) 
นักแสดงนำใน "แม่นาค เดอะมิวสิคัล"
ฉากสุดท้ายของนาคและมากใน "แม่นาค เดอะมิวสิคัล"
ความงมงาย

แมวดำ ถือว่าเป็นสัตว์ที่นำมาซึ่งความโชคดีหรือโชคร้าย ขึ้นอยู่กับธรรมเนียม
ความงมงาย (อังกฤษ: superstition) คือความเชื่อหรือการกระทำที่มีฐานจากผู้เชื่อในโชคหรือแรงขับเคลื่อนที่ไม่มีเหตุผล, ไม่เป็นวิทยาศาสตร์ หรือเหนือธรรมชาติ เกือบทุกครั้งมาจากความโง่เขลา, ความเข้าใจผิดเกี่ยวกับวิทยาศาสตร์หรือเหตุภาพ, ความเชื่อในเรื่องโชคชะตาหรือไสยศาสตร์ หรือความกลัวในสิ่งที่ไม่รู้ โดยทั่วไปมักกล่าวถึงความเชื่อและการกระทำเกี่ยกับโชค, คำพยากรณ์ และสิ่งเหนือธรรมชาติ โดยเฉพาะความเชื่อต่อเหตุการณ์ในอนาคต
การตรวจสอบว่าสื่งใดเป็น ความงมงาย โดยทั่วไปถือเป็นการดูถูก สิ่งที่ถูกกล่าวโดยเฉพาะมักถูกเรียกเป็นความเชื่อพื้นบ้านในคติชนวิทยา
สิ่งของที่เกี่ยวกับความงมงายหรือโชคลาภนั้นมีจำนวนมาก ขึ้นอยู่กับสังคมต่าง ๆ เช่น แมวสีดำ, เท้ากระต่าย, ลูกสนุ๊กสีดำ
การโฆษณาชวนเชื่อ

โฆษณาชวนเชื่อ (อังกฤษ: Propaganda) เป็นรูปแบบการสื่อสารแบบหนึ่งซึ่งมีเป้าหมายหลักเพื่อโน้มน้าวจูงใจผู้รับฟังเพื่อให้คนปฏิบัติตามที่ผู้ผลิตสื่อต้องการเพื่อผลักดันเป้าหมายทางการเมืองซึ่งอาจไม่เป็นภววิสัย และอาจใช้การเสนอความจริงเฉพาะบางส่วนเพื่อสร้างผลตอบรับที่คาดหวัง หรือใช้ภาษาที่มีน้ำหนักเพื่อให้เกิดผลตอบรับทางอารมณ์มากกว่าทางเหตุผลต่อข้อมูลที่นำเสนอ
ภาพ​โฆษณา​ชวน​เชื่อ​ใน​ประเทศเกาหลีเหนือ
​
"พีระมิดระบบทุนนิยม" โปสเตอร์ในปี 1911 โดยประชาคมแรงงานอุตสาหกรรมสากล
ในศตวรรษที่ 20 โฆษณาชวนเชื่อ มักเกี่ยวข้องกับการจูงใจทางจิตวิทยามากกว่า
ประเทศสโลวาเกียในโอลิมปิกเยาวชนฤดูร้อน 2018

| ประเทศสโลวาเกีย ในโอลิมปิกเยาวชนฤดูร้อน 2018 |
| --- | --- |

รหัสประเทศ: SVK
เอ็นโอซี: คณะกรรมการโอลิมปิกสโลวัก
เว็บไซต์: http://www.olympic.sk/
ณ บัวโนสไอเรส, ประเทศอาร์เจนตินา 6 – 18 ตุลาคม ค.ศ. 2018
นักกีฬา: 33 คน  ใน 12 ชนิดกีฬา
ผู้เชิญธงชาติ: Jessica Triebeľová
เหรียญ อันดับ 52:  ทอง 1 เงิน 1 ทองแดง 1 รวม 3 
การเข้าร่วมแข่งขันโอลิมปิกเยาวชนฤดูร้อน
2010 2014 2018
ประเทศสโลวาเกีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติสโลวาเกียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 33 คน ใน 12 ชนิดกีฬา ผลการแข่งขันครั้งนี้ประเทศสโลวาเกียได้รับเหรียญรางวัลแบ่งเป็น 1 เหรียญทอง 1 เหรียญเงิน และ 1 เหรียญทองแดง รวมทั้งหมด 3 เหรียญ